**Barnas dag** er i Norge små og store tilstelninger der en arrangerer leker og underholdning for barn. Arrangørene kan samtidig rette oppmerksomheten mot barns behov og samle inn penger til tiltak for barn. Slike temadager arrangeres gjerne med frivillig innsats og støtte fra lokalt forenings- og næringsliv.

Betegnelsen Barnas dag kan også brukes om **FNs internasjonale barnedag**. Det er en FN-dag som blir markert på ulike datoer i flere land til minne om FNs konvensjon om barnets rettigheter som ble underskrevet 20. november 1989. I Norge markeres dagen første mandag i oktober

Også den norske grunnlovsdagen 17. mai feires som en «barnas dag» med barnetog og andre aktiviteter rettet mot barn.

Barnehjelpsdagen i Norge
------------------------

Postkort for «barnehjælpsdagen» i 1908,  Foto: Nasjonalbibliotekets bildesamling 
**Barnehjelpsdagen** ble arrangert flere steder i Norge fra begynnelsen av 1900-tallet. Dagen ble gjerne markert omkring 7. juni med karnevalsopptog og korpsmusikk. Noen steder ble det også laget egne humoraviser i anledning dagen. Innsamlede midler kunne gå til barnehjem, feriekoloniopphold og andre tiltak for stedets barn og unge.

Tilsvarende tilstelninger har siden ofte blitt kalt Barnas dag. De har blitt arrangert av sanitetsforeninger, idrettslag og andre lokale foreninger og initiativtakere, for eksempel som Barnas dag i Porsgrunn som begynte i 1946.

* Gymnastikkoppvisning under «Barnehjælpsdagen» 7. juni 1906 Foto: Nasjonalbibliotekets bildesamlingGymnastikkoppvisning under «Barnehjælpsdagen» 7. juni 1906 Foto: Nasjonalbibliotekets bildesamling
* «Barnehjælpsdagen» i Oslo 7. juni 1916.  Foto: Nasjonalbiblioteket«Barnehjælpsdagen» i Oslo 7. juni 1916.  Foto: Nasjonalbiblioteket
* Fra opptoget på Karl Johans gate i Oslo under «Barnehjælpsdagen» 1916. De utkledte deltakerne strekker innsamlingshåver mot tilskuerne.  Foto: NasjonalbiblioteketFra opptoget på Karl Johans gate i Oslo under «Barnehjælpsdagen» 1916. De utkledte deltakerne strekker innsamlingshåver mot tilskuerne.  Foto: Nasjonalbiblioteket

Den internasjonale barnedagen
-----------------------------

Allerede i 1953 oppfordret FN medlemslandene å begynne med en barnedag. Da barnerettighetserklæringen ble undertegnet 1989, ble 20. november FNs internasjonale barnedag. FN lar imidlertid landene selv velge datoer, og i Norge markeres dagen første mandag i oktober, mens for eksempel *Международный день защиты детей* i Russland feires 1. juni.

Det er i tillegg en rekke nasjonale merke- og kampdager da barns behov står i fokus. Dagene markeres på litt ulike måter og datoer.

Annet
-----

Barnedagen eller barnemesse (*Innocentum festum martyris*) var i eldre tid en kirkelig minnedag for barna i Betlehem som kong Herodes drepte ifølge Bibelen. Den ble feiret 28. desember og var merkedag på primstaven.

Se også
-------

* «Barnehjelpsdag», skillingsvise
* Barnedag, barnemesse (*Innocentum festum martyris*)
* Internasjonal dag for uskyldige barn utsatt for angrep
* Verdensdagen mot barnearbeid
* Den internasjonale jentedagen

Referanser
----------

1. ↑  Mentz Schulerud; Anne-Cath Vestly (1982). «Festdager og feststunder». *Barn i Oslo: En billedkavalkade – Barn i hovedstaden før og nå*. Tiden. s. 98. ISBN 8210021699.
2. ↑  Gaute Christian Molaug (25. oktober 2017). «Barnehjælpsdagen i Arendal i 1906». Avtrykk. Besøkt 12. desember 2020.
3. ↑  Ola Laukli (1991). «Sommeropphold på landet». *Trekk fra Drammens skolehistorie fram til ca. 1930*. Kommunaldirektøren for undervisning. s. 167.
4. ↑  Per Olav Tiller (1998). «Økonomisk nedgangstid – men nye tiltak». *Bysamfunnets omsorg for barn – Barnevern i Trondheims historie*. Strindheim trykkeris forl. s. 93.
5. ↑  Jan Erik Tangen (1996). «Barnas Dag». *Grenland i Telemark – Et lite Norge mellom fjord og fjell*. J.E. Tangen. s. 168. ISBN 8290526210.
6. ↑  «Barnas dag i Porsgrunn». Barnas Dag i Porsgrunn. Besøkt 12. desember 2020.
7. ↑  «Internasjonal barnedag feires i Norge». FN-sambandet. Arkivert fra originalen 1. november 2012. Besøkt 20. november 2012.
8. ↑  «Barnedagen». *Store norske leksikon*. Besøkt 12. desember 2020.

Eksterne lenker
---------------

* (en) Children's Day – kategori av bilder, video eller lyd på Commons Rediger på Wikidata
* FNs internasjonale barnedag Arkivert 29. november 2020 hos Wayback Machine. via FN-sambandet
* Barnekonvensjonen, via FN-sambandet